Kommissionens beslutning

af 13. februar 2002

om ændring af beslutning 2001/218/EF om et krav til medlemsstaterne om midlertidigt at træffe supplerende foranstaltninger mod spredning af Bursaphelenchus xylophilus (Steiner og Buhrer) Nickle et al. (fyrretræsnematoden) for så vidt angår andre områder i Portugal end dem, hvor den vides ikke at forekomme

(meddelt under nummer K(2002) 472)

(2002/124/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet(1), senest ændret ved Kommissionens direktiv 2001/33/EF(2), særlig artikel 16, stk. 3, og

ud fra følgende betragtninger:

(1) Hvis en medlemsstat mener, at der er overhængende risiko for indslæbning på dens område fra en anden medlemsstat af Bursaphelenchus xylophilus (Steiner og Buhrer) Nickle et al. (fyrretræsnematoden), kan den midlertidigt træffe alle nødvendige supplerende foranstaltninger for at beskytte sig mod denne risiko.

(2) Den 25. juni 1999 underrettede Portugal de øvrige medlemsstater og Kommissionen om, at der var konstateret angreb af fyrretræsnematoden på nogle prøver fra fyrretræer med oprindelse på dets område. Kommissionen bemyndigede derfor medlemsstaterne til midlertidigt at træffe supplerende foranstaltninger mod spredning af fyrretræsnematoden for så vidt angår andre områder i Portugal end dem, hvor den vides ikke at forekomme. Den nuværende bemyndigelse findes i Kommissionens beslutning 2001/218/EF(3).

(3) Af en ny evaluering fra FVO i oktober 2001 og yderligere oplysninger fremsendt af Portugal fremgår det, at spredningen af fyrretræsnematoden som følge af udryddelsesprogrammet fortsat er begrænset til det afgrænsede område. Træer med symptomer på angreb af fyrretræsnematoden blev dog igen fundet under kontrol i det område, hvor den vides tidligere at være forekommet.

(4) I forbindelse med officiel kontrol, der blev gennemført i 2001 af andre medlemsstater, af træ, isoleret bark og planter af Abies Mill., Cedrus Trew, Larix Mill., Picea A. Dietr., Pinus L., Pseudotsuga Carr. og Tsuga Carr. med oprindelse i den pågældende medlemsstat har analyseresultaterne for de udtagne prøver ikke vist tilstedeværelse af fyrretræsnematoden.

(5) Det er derfor nødvendigt, at Portugal fortsat anvender særlige foranstaltninger med henblik på at udrydde fyrretræsnematoden. Det kan også blive nødvendigt for de øvrige medlemsstater fortsat at anvende supplerende foranstaltninger for at beskytte sig mod denne risiko.

(6) Da der ikke foreligger nye oplysninger, som foranlediger til at ændre foranstaltningerne, bør beslutning 2001/218/EF videreføres for en begrænset periode og derfor ændres tilsvarende.

(7) Hasteforanstaltningernes virkning vil blive vurderet løbende i 2002 og 2003, navnlig på grundlag af oplysninger fra Portugal og de øvrige medlemsstater. Hvis det viser sig, at de i denne beslutning nævnte hasteforanstaltninger ikke er tilstrækkelige til at hindre indslæbning af fyrretræsnematoden eller ikke er blevet overholdt, kan der vedtages strengere eller alternative foranstaltninger.

(8) De i denne beslutning fastsatte foranstaltninger er i overensstemmelse med udtalelse fra Den Stående Komité for Plantesundhed -

VEDTAGET FØLGENDE BESLUTNING:

Artikel 1

I beslutning 2001/218/EF foretages følgende ændringer:

1) I artikel 2, stk. 1, ændres "28. februar 2002" til "28. februar 2003".

2) I artikel 4, stk. 2, ændres "15. november 2001" til "15. november 2002".

3) I artikel 6 ændres "15. december 2001" til "15. december 2002".

Artikel 2

Denne beslutning er rettet til medlemsstaterne.

Udfærdiget i Bruxelles, den 13. februar 2002.

På Kommissionens vegne

David Byrne

Medlem af Kommissionen

(1) EFT L 169 af 10.7.2000, s. 1.

(2) EFT L 127 af 9.5.2001, s. 42.

(3) EFT L 81 af 21.3.2001, s. 34.